Den som man antar indirekte sto bak henrettelsen av Perennis, var Marcus Aurelius Cleander. Fra å være keiserens nærmeste rådgiver, overtok han nå Perennis' rolle og styrte riket i keiserens navn. Som leder av keiserens sikkerhet fikk han tittelen , «dolken», av Commodus. Om Perennis hadde et dårlig rykte, ble Cleanders enda verre. Han konsentrerte all makt i egne hender og beriket seg selv ved å bli ansvarlig for alle offentlige posisjoner. Han solgte og innvilget adgang til senatet, offiserstillinger i hæren, guvernørstillinger, selv stillingen som til den som betalte mest. Høydepunktet kom i 190 da det ble utpekt 25 til slike stillinger, alle utnevnt av Cleander. Ironisk nok var en av dem Septimius Severus, den framtidige keiser.